**JŪRMALAS SABIEDRISKĀS**

**KONSULTATĪVĀS PADOMES**

 **Sanāksmes protokols Nr.** **3/2025**

*Izveidota saskaņā ar Jūrmalas domes 2024. gada 27. jūnija* *nolikumu Nr. 24*

*“Jūrmalas Sabiedriskās konsultatīvās padomes nolikums”(turpmāk –Nolikums)*

2025. gada 3. jūlijā

Sanāksme atklāta plkst. 18.00 Sanāksme slēgta plkst. 20.00

Sanāksmes norises vieta: klātienē - Jūrmalas Jaunatnes iniciatīvu centrā, Mazā Nometņu ielā, Kauguru parks 1 un attālināto googlemeet platformā.

**Sanāksmi vada:**

A.Saprovska – Jūrmalas Sabiedriskās konsultatīvās padomes (turpmāk – Padome) priekšsēdētāja.

**Sanāksmē piedalās:**

Biedrību/ nodibinājumu pārstāvji:

Klātienē:

* Jūrmalas Amatnīca
* Nodibinājums “Ķemeru Nacionālā parka fonds”
* “Jūrmalas pensionāru biedrība”
* “ASNE”
* “Ķemeru iedzīvotāju biedrība”
* „Create&Develop”

Attālināti:

* “Latvijas klasisko automobiļu klubs”
* “Asaru iedzīvotāju biedrība”
* “Latvijas juristu apvienība”
* “Drošais pamats nākotnē” (pieslēdzas sanāksmei tikai uz jautājumu par līdzdalības budžetu)

Viesi:

* Elvijs Eisaks - Majoru un Dzintaru apkaimes biedrība
* Līga Dzirnekle – Jūrmalas pašvaldības Komunikācijas pārvaldes vadītāja
* Ilva Pļaviņa-Vilka – Jūrmalas pašvaldības Centrālās administrācijas attīstības pārvaldes stratēģiskās plānošanas nodaļas vecākā eksperte

**Sanāksmi protokolē:**

I.Strēle– Jūrmalas Sabiedriskās konsultatīvās padomes priekšsēdētājas vietniece.

**Sanāksmes darba kārtība:**

1. Padomes iesniegtā līdzdalības budžeta projekta prezentācija;
2. Jauno dalīnieku uzņemšana;
3. NVO rudens cikla aktivitāšu plāna izstrāde;
4. Citi aktuālie jautājumi.

**A.Saprovska:** atklāj sanāksmi, iepazīstina ar darba kārtību.

**A.Saprovska:** Paziņo, ka ir saņēmusi 16 iesniegumus no 17 Padomes dalībniekiem ar lūgumu no Padomes priekšsēdētājas vietnieces amata atbrīvot Kristīni Blumbergu, kā arī izslēgt biedrību “ProBonoPublico.Latvia” no Padomes sastāva. Līdz ar to Sēdes kārtība tiek papildināta ar jaunu darba kārtības punktu un kā pirmo tiek piedāvāts izskatīt jautājumu par iesniegtajiem ierosinājumiem.

**A.Saprovska:** Ierosina balsot par pirmo Padomes dalībnieku iesniegto ierosinājumu: no Padomes priekšsēdētājas vietnieces amata atbrīvot biedrības “ProBonoPublico.Latvia” vadītāju Kristīni Blumbergu.

Visi vienbalsīgi nobalso PAR (9 balsis).

* Jūrmalas Amatnīca
* Nodibinājums “Ķemeru Nacionālā parka fonds”
* “Jūrmalas pensionāru biedrība”
* “ASNE”
* “Ķemeru iedzīvotāju biedrība”
* „Create&Develop”
* “Latvijas klasisko automobiļu klubs”
* “Asaru iedzīvotāju biedrība”
* “Latvijas juristu apvienība”

**Lēmums:** Kristīne Blumberga tiek atstādināta no priekšsēdētājas vietnieces amata, vietā šobrīd netiek ievēlēts jauns vietnieks.

**A.Saprovska:** Ierosina balsot par otro Padomes dalībnieku iesniegto jautājumu: no Padomes dalībnieku sastāva izslēgt biedrību “ProBonoPublico.Latvia”.

PAR (3 balsis):

* Biedrība „Create&Develop”
* “Latvijas juristu apvienība”
* “Asaru iedzīvotāju biedrība”

PRET (2 balsis):

* Biedrība “Latvijas klasisko automobiļu klubs”
* Biedrība Jūrmalas Amatnīca

ATTTURĀS (4 balsis):

* Nodibinājums “Ķemeru Nacionālā parka fonds”
* “Jūrmalas pensionāru biedrība”
* Biedrība “ASNE”
* “Ķemeru iedzīvotāju biedrība”

**Lēmums:** Kristīnes Blumbergas pārstāvētā biedrība “ProBonoPublico.Latvia” tiek atstāta Padomes sastāvā līdz brīdim, kad tiks pārskatīts Padomes nolikums, nosakot neaktīvo biedrību statusu un iespēju palikt Padomes sastāvā.

**A.Saprovska:** Prezentē Padomes vārdā iesniegto līdzdalības budžeta projektu “Informācijas stendi apkaimēs”. Tiek pārrunāti iesniegšanas izaicinājumi, tehniskie dati un izmaksas.

**L.Dzirnekle:** par iedzīvotāju informācijas stendu izmantošanu būs nepieciešams izstrādāt izmantošanas noteikumus, kas saskaņojas ar valstī un pašvaldībā spēkā esošiem komercreklāmas un politiskās reklāmas noteikumiem.

Padomes dalībnieki apņemas kopīgi veidot marketinga kampaņu projekta popularizēšanai savu organizēto pasākumu ietvaros, biedrībām pieejamajos komunikācijas kanālos, kā arī informējot par projektu savu organizāciju dalībniekus, apkaimes uzņēmējus u.c.

Citi padomes dalībnieki ir aicināti prezentēt arī savus iesniegtos projektus.

**E.Eisaks:** izstāsta par sporta laukuma izbūves ieceri Majoros.

**A.Saprovska:** Kaugurciema vēsturiskā centra renovācija

**E.Melnis:** Projekti Vaivaru apkaimē.

**A.Saprovska:** Informē, ka ir saņemts iesniegums par jauna dalībnieka – “Majoru un Dzintaru apkaimes biedrības” vēlmi iestāties Padomē. Jautājums tiek novirzīts balsošanai:

PAR – vienbalsīgi (9 balsis):

* Nodibinājums “Ķemeru Nacionālā parka fonds”
* “Jūrmalas pensionāru biedrība”
* “ASNE”
* “Ķemeru iedzīvotāju biedrība”
* „Create&Develop”
* “Latvijas klasisko automobiļu klubs”
* “Asaru iedzīvotāju biedrība”
* “Latvijas juristu apvienība”

**Lēmums:** “Majoru un Dzintaru apkaimes biedrība” tiek uzņemta Padomes sastāvā.

**U.Komačs:** Ierosina iesniegt domē aicinājumu jaunu vides mākslas objektu izvērtēšanā iesaistīt arī vietējos iedzīvotājus. Uzstādot vides objektu “Ķemeru Anniņa” tika veikta aptauja par objektam piemērotu lokāciju, bet iedzīvotājiem nebija nekāda iespēja izvērtēt pašu objektu.

**A.Saprovska:** Padome apņemas sagatavot vēstuli Jūrmalas Kultūrtelpas un vides dizaina centram ar ierosinājumu vides objektu vērtējumos iekļaut zināmu procentu daļu iedzīvotāju balsis, sniedzot iespēju iedzīvotājiem publiski pieejamā vietā apskatīt iesniegtos pieteikumus un izvērtēt.

**A.Saprovska:** Aicina biedrības dalīties ar šajā vasarā īstenotajiem un plānotajiem pasākumiem.

**I.Strēle:** par biedrības “Asne” projektu, kas piedāvā bez maksas cilvēkiem ar invaliditāti un kustību traucējumiem, iepriekš piesakoties, izmantot jūras ratu pakalpojumu, kas sniedz iespēju ar asistenta palīdzību veikt peldes jūrā.

**U.Komačs:** Informē par saimnieciska rakstura problēmām Ķemeros, kas liedz pārdomāti un efektīvi risināt jautājumus. Ierosina rakstīt vēstuli Attīstības pārvaldei ar lūgumu veidot komunikācijas saites Attīstības pārvaldes nodaļām un komunikāciju tīklu apsaimniekotājiem pilsētā, lai visu infrastruktūras tīklu izbūve un remontdarbi noritētu savstarpēji saskaņoti un netiktu radītas situācijas, kad kāda no pusēm, tai skaitā teritoriju īpašnieki, nav informēti par citas puses plānotajām aktivitātēm.

**A.Saprovska:** Padome apņemas sagatavot vēstuli Attīstības pārvaldei ierosinot – veicot un plānojot pārbūves un rekonstrukcijas darbus, laicīgi informēt visus komunikāciju turētājus, tai skaitā teritorijām pieguļošos īpašniekus.

**A.Ozoliņa:** Informē par “Jūrmalas pensionāru biedrības” aktivitātēm.

**E.Eisaks:** informē par parakstu vākšanas pieredzi apkaimē, kas ir apgrūtinoša, jo nepieciešami elektroniskie paraksti.

**A.Balandiņa:** Nodibinājums “Ķemeru Nacionālā parka fonds” 1. Un 2. Augustā aicina uz Ķemeru kopienas pasākumiem – 1.augustā vakara koncerts Ķemeru parka rotondā, 2.augustā mūsdienu mūzikas koncerti Luterāņu baznīcā un pie tūrisma informācijas centra „Meža māja”.

4.oktobrī Melnezera koncerts, novembrī un Ziemassvētku laikā tradicionālā gaismas taka pie „Meža mājas”, bet 11.novembrī lāpu gājiens līdz Ķemeru Anniņas vides objektam. Dabas pārvalde izstrādā un drīzumā piedāvās skolām arī jaunu interaktīvu spēli EKOPOLS.

**A.Saprovska:** informē par Zivju dienas norisi Kaugurciemā un plānotajiem Jūrmalas Amatnīcas pasākumiem Jūrmalas Brīvdabas muzejā augustā, oktobrī „Meža mājā” un 1.novembrī Dubultu mākslas stacijā.

**L.Dravniece:** „Asaru iedzīvotāju biedrība” 8. un 9. augustā aicina uz festivālu „Vasarnieks” Jūrmalas Bērnu un jauniešu centrā Asaros.

**J.Kravalis:** piedāvā apkaimes biedrībām veidot informatīvo platformu jaunajā Jūrmala TV mājaslapā: www.tvj.lv.

**A.Saprovska:** Jautājumu par NVO rudens ciklu tiek nolemts pārlikt uz nākamo Padomes sēdi.Tiek apkopots sēdē pārrunātais, Padomes locekļi tiek aicināti turpināt darbu nākamajā sēdē septembra vidū.

**A.Saprovska:** pateicas visiem par dalību sanāksmē. Sanāksme slēgta.

Jūrmalas sabiedriskās konsultatīvās padomes priekšsēdētāja

\_\_\_\_\_\_\*\_\_\_\_\_\_\_

A.Saprovska

Protokolēja:

Jūrmalas sabiedriskās konsultatīvās padomes priekšsēdētājas vietniece

\_\_\_\_\_\_\*\_\_\_\_\_\_\_

I.Strēle

*\*Dokuments parakstīts ar drošu elektronisko parakstu un satur laika zīmogu*